2005D0341 — LV — 04.12.2009 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 11. aprīlis), ar ko nosaka ekoloģiskos kritērijus un ar tiem saistītās novērtēšanas un pārbaudes prasības Kopienas ekomarķējuma piešķiršanai personālajiem datoriem (izziņots ar dokumenta numuru K(2005) 1024) (Dokuments attiecas uz EEZ) (2005/341/EK) (OV L 115, 4.5.2005, p.1)

Grozīta ar:









▼B

KOMISIJAS LĒMUMS

(2005. gada 11. aprīlis),

ar ko nosaka ekoloģiskos kritērijus un ar tiem saistītās novērtēšanas un pārbaudes prasības Kopienas ekomarķējuma piešķiršanai personālajiem datoriem

(izziņots ar dokumenta numuru K(2005) 1024)

(Dokuments attiecas uz EEZ)

(2005/341/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu ( 1 ), un jo īpaši tās 6. panta 1. punkta otro apakšpunktu, pēc apspriešanās ar Eiropas Savienības Ekomarķējuma komiteju, tā kā: (1) Atbilstoši Regulai (EK) Nr. 1980/2000 Kopienas ekomarķējumu var piešķirt ražojumam, kam ir tādas īpašības, kuru dēļ tas var būtiski uzlabot galvenos vides aspektus. (2) Regulā (EK) Nr. 1980/2000 paredzēts, ka atbilstoši ražojumu grupām jānosaka īpaši ekomarķējuma kritēriji, pamatojoties uz Eiropas Savienības Ekomarķējuma komitejas izstrādātajiem kritērijiem. (3) Tajā arī paredzēts ekomarķējuma kritērijus, kā arī ar tiem saistītās novērtēšanas un pārbaudes prasības pārskatīt laikus pirms katrai ražojumu grupai noteikto kritēriju spēkā esamības termiņa beigām. (4) Lai atspoguļotu tirgus attīstību, ir atbilstoši pārskatīt ekoloģiskos kritērijus, kuri ir noteikti Komisijas 2001. gada 22. augusta Lēmumā 2001/686/EK, ar ko nosaka ekoloģiskos kritērijus Kopienas ekomarķējuma piešķiršanai personālajiem datoriem ( 2 ). (5) Turklāt, lai precizētu, ka serveri netiek iekļauti, ir jāgroza šajā lēmumā noteiktā ražojumu grupas definīcija. (6) Tāpēc skaidrības labad Lēmums 2001/686/EK ir jāaizstāj. (7) Pārskatītajiem ekoloģiskajiem kritērijiem un saistītajām novērtēšanas un pārbaudes prasībām ir jābūt spēkā četrus gadus. (8) Tāpēc ražotājiem, kuru ražojumiem pirms šā lēmuma paziņošanas datuma ir bijis piešķirts ekomarķējums vai kuri ir iesnieguši pieteikumu ekomarķējuma saņemšanai pirms šā datuma, ir piešķirams pārejas periods, ne ilgāks par divpadsmit mēnešiem, lai viņiem pietiktu laika savus ražojumus pielāgot tā, lai tie atbilstu pārskatītajiem kritērijiem un prasībām. (9) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstoši Regulas (EK) Nr. 1980/2000 17. pantam, tā kā: IR PIEŅĒMUSI ŠO LĒMUMU.







1. pants

Ražojumu grupā “personālie datori” ir ietverti datori, kas paredzēti lietošanai noteiktā vietā, piemēram, uz galda, un kas sastāv no sistēmas bloka un displeja, neatkarīgi no tā, vai tie ir vai nav apvienoti vienā korpusā, kā arī no klaviatūras.

Attiecīgā ražojumu grupa attiecas arī uz sistēmas blokiem, klaviatūrām un displejiem, kas paredzēti izmantošanai ar personālajiem datoriem.

Ražojumu grupa neattiecas uz serveriem.

2. pants

Lai piešķirtu Kopienas ekomarķējumu personālajiem datoriem saskaņā ar Regulu (EK) Nr. 1980/2000, iekārtai ir jāietilpst ražojumu grupā “personālie datori” un jāatbilst ekoloģiskajiem kritērijiem, kas noteikti šā lēmuma pielikumā.

▼M2

3. pants

Ekoloģiskie kritēriji ražojumu grupai “personālie datori” un ar tiem saistītās novērtēšanas un pārbaudes prasības ir spēkā līdz 2010. gada 31. decembrim.

▼B

4. pants

Administratīviem mērķiem ražojumu grupai “personālie datori” piešķir kodu “013”.

5. pants

Lēmumu 2001/686/EK atceļ.

6. pants

Ekomarķējumus, kas piešķirti pirms šā lēmuma paziņošanas datuma attiecībā uz ražojumiem, kas ietilpst ražojumu grupā “personālie datori”, drīkst izmantot līdz 2006. gada 31. martam.

Ja pieteikumi ekomarķējuma piešķiršanai attiecībā uz ražojumiem, kas ietilpst ražojumu grupā “personālie datori”, ir iesniegti pirms, šā lēmuma paziņošanas datuma šiem ražojumiem var piešķirt ekomarķējumu saskaņā ar Lēmumā 2001/686/EK minētajiem nosacījumiem. Šādos gadījumos ekomarķējumu var izmantot līdz 2006. gada 31. martam.

7. pants

Lēmums ir adresēts dalībvalstīm.









PIELIKUMS

SISTĒMA

Lai kvalificētos ekomarķējumam, personālajam datoram, sistēmas blokam, displejam vai klaviatūrai (turpmāk tekstā saukti “ražojums”) ir jāietilpst 1. pantā definētajā ražojumu grupā un jāatbilst šādiem kritērijiem, kas minēti šajā pielikumā (par katru atsevišķo daļu var iesniegt pieteikumu ekomarķējumam, izņemot peli):







Sistēmas bloks Displejs Klaviatūra Personālais dators Enerģijas ietaupījumi: sistēmas bloks X X Enerģijas ietaupījumi: monitors X X Lietošanas laika paildzināšana: sistēmas bloks X X Lietošanas laika paildzināšana: monitors X X Dzīvsudraba saturs šķidro kristālu displeja (LCD) monitorā X (attiecīgā gadījumā) X (attiecīgā gadījumā) Troksnis X X Elektromagnētiskais starojums X X Atpakaļpieņemšana un otrreizējā pārstrāde X X (pēc nepieciešamības) X (pēc nepieciešamības) X (pēc nepieciešamības) Norādījumi lietotājiem X X X (pēc nepieciešamības) X (pēc nepieciešamības)

Testus veic, iesniedzot pieteikumu, kā norādīts kritērijos, un tos veic laboratorijās, kas atbilst EN ISO 17025 standartā noteiktajām vispārīgajām prasībām. Ja nepieciešams, var izmantot citas testa metodes, ja kompetentā iestāde, kas veic pieteikuma izvērtēšanu, ir atzinusi šo metožu līdzvērtību. Ja testi nav minēti vai tie ir minēti kā izmantojami pārbaudēs vai uzraudzībā, kompetentajām iestādēm attiecīgajā gadījumā būtu jāpaļaujas uz deklarācijām un dokumentāciju, ko iesniedzis pretendents, un/vai neatkarīgās pārbaudes.

Kompetentajām iestādēm ir ieteicams ņemt vērā atzītu vides vadības sistēmu īstenošanu, piemēram, EMAS vai ISO 14001, izskatot pieteikumus un uzraugot atbilstību šajā pielikumā noteiktajiem kritērijiem. (Piezīme: šādas vadības sistēmas nav jāīsteno obligāti.)

EKOLOĢISKIE KRITĒRIJI

1. Enerģijas ietaupījumi

Sistēmas bloks

a) Datora sistēmas blokam ir ērti pieejams ieslēgšanas-izslēgšanas slēdzis.

b) Datora sistēmas bloks atbilst Energy Star ( 3 ) konfigurācijas prasībām, kas nodrošina enerģijas lietderības režīmus. Pretendents kompetentajai iestādei iesniedz deklarāciju, apliecinot, ka personālā datora sistēmas bloks atbilst konfigurācijas prasībām (“Pamatnostādnes”), kas minētas Energy Star.

c) Datoram jāatbilst ACPI ( 4 ) S3 miega stāvoklī (pārtrauc RAM), lai minimālais enerģijas patēriņš būtu mazāks par 4 vatiem. Dators spēj iziet no šā režīma, atbildot uz komandu no: — modema, — tīkla savienojuma, — darbības ar klaviatūru vai peli. Iepriekšiestatītais režīmu pārslēgšanās laiks no darbības uz ACPI S3 miega stāvokli ir ne vairāk kā 30 neaktivitātes minūtes. Ražotājam jānodrošina šī funkcija, bet lietotājs to var atcelt. Pretendents kompetentajai iestādei iesniedz ziņojumu, apliecinot, ka strāvas patēriņš ACPI S3 režīmā ir izmērīts atbilstīgi procedūrai, kura paredzēta saprašanās memorandā, kas pašlaik attiecas uz Energy Star datoriem. Ziņojumā norāda strāvas patēriņu, kas izmērīts, datoram esot minētajā režīmā.

d) Izslēgtā režīma strāvas patēriņš nav lielāks par 2 vatiem. Šajā kontekstā izslēgtais režīms ir stāvoklis, ko izraisa komanda izslēgt datoru. Pretendents kompetentajai iestādei iesniedz ziņojumu, apliecinot, ka strāvas patēriņa līmenis izslēgtajā režīmā ir izmērīts atbilstīgi procedūrai, kura paredzēta saprašanās memorandā, kas pašlaik attiecas uz Energy Star datoriem. Ziņojumā norāda strāvas patēriņu, kas izmērīts, datoram esot minētajā režīmā.

Monitors:

a) Monitoram ir ērti pieejams ieslēgšanas-izslēgšanas slēdzis.

b) Monitoram miega režīmā ( 5 ) strāvas patēriņš ir ne vairāk kā 2 vati. Iepriekšiestatītais režīmu pārslēgšanās laiks no darbības uz miega stāvokli ir ne vairāk kā 30 bezdarbības minūtes. Ražotājam ir jānodrošina šī funkcija, bet lietotājs to var atcelt.

c) Monitoram izslēgtā režīmā strāvas patēriņš ir ne vairāk kā 1 vats. Šajā kontekstā izslēgtais režīms ir stāvoklis, ko izraisa komanda izslēgt monitoru.

d) Monitoru maksimālais aktīvās strāvas patēriņš atbilst Energy Star 4. versijas 2. kategorijas prasībām. Monitoriem jāatbilst šādai attiecīgajai formulai: i) ja X < 1, tad Y = 23 ii) ja X ≥ 1, tad Y = 28X (kur X ir mega pikseļu skaits un Y ir enerģijas patēriņš vatos).

Pretendents kompetentajai iestādei iesniedz ziņojumu, apliecinot, ka strāvas patēriņa līmeņi izslēgtajā, miega un ieslēgtajā režīmā ir noteikti, izmantojot procedūru atbilstoši Energy Star programmas prasībām attiecībā uz datoru monitoriem (Versija 4.0). Ziņojumā norāda noteikto strāvas patēriņu visos trijos režīmos.

2. Lietošanas laika paildzināšana

a) Datoru projektē tā, lai atmiņa būtu viegli pieejama un to varētu nomainīt.

b) Datoru projektē tā, lai cieto disku un attiecīgā gadījumā CD diskdzini un/vai DVD diskdzini varētu nomainīt.

c) Datoru projektē tā, lai grafiskās kartes būtu ērti pieejamas un tās varētu nomainīt.

Pretendents kompetentajai iestādei deklarē ražojuma atbilstību šīm prasībām.

3. Dzīvsudraba saturs šķidro kristālu displeja (lcd) monitorā

LCD monitora fona apgaismojums nesatur vairāk kā 3 mg dzīvsudraba uz lampu (vidēji).

Pretendents kompetentajai iestādei deklarē ražojuma atbilstību šīm prasībām.

4. Troksnis

Personālā datora sistēmas bloka “deklarētais A-novērtētais skaņas intensitātes līmenis” (re l pW), saskaņā ar ISO 9296 3.2.5. punktu, nepārsniedz:

— 4,0 B(A) dīkstāves režīmā (līdzvērtīgs 40 dB(A)),

— 4,5 B(A), kad darbojas cietā diska diskdzinis (līdzvērtīgs 45 dB(A)).

Pretendents kompetentajai iestādei iesniedz ziņojumu, ko sagatavojusi neatkarīga testa laboratorija, kas akreditēta saskaņā ar ISO 17025, apliecinot, ka akustiskās emisijas līmeņi ir izmērīti saskaņā ar ISO 7779 un deklarēti saskaņā ar ISO 9296. Ziņojumā norāda izmērītos akustiskās emisijas līmeņus dīkstāves režīmā un tad, kad darbojas diskdzinis, ko deklarē saskaņā ar ISO 9296 3.2.5. punktu.

5. Elektromagnētiskais starojums

Personālā datora monitors atbilst prasībām, kas noteiktas EN50279 A kategorijā.

Pretendents kompetentajai iestādei iesniedz ziņojumu, norādot, ka monitora starojums atbilst šīm prasībām.

6. Atpakaļpieņemšana, otrreizējā pārstrāde un bīstamās vielas

Ražotājs piedāvā bez maksas pieņemt atpakaļ ražojumu renovācijai un otrreizējai pārstrādei, kā arī jebkuras sastāvdaļas aizstāšanai, izņemot lietotāju piesārņotus elementus (piemēram, lietojot medicīnā vai kodolnozarēs). Turklāt ražojums atbilst šādiem kritērijiem:

a) viena kvalificēta persona vienatnē spēj to demontēt;

b) ražotājs pārbauda ražojuma demontāžu un sniedz demontāžu apliecinošu ziņojumu, kas pēc pieprasījuma ir pieejams trešām personām. Ziņojumā cita starpā apliecina, ka: — savienojumi ir viegli atrodami un viegli pieejami, — savienojumi, cik iespējams, ir standartizēti, — savienojumi ir pieejami ar parastiem instrumentiem, — LCD monitoru fona apgaismojuma spuldzes ir viegli atdalāmas;

c) bīstamie materiāli ir atdalāmi;

d) 90 % (pēc svara) no plastmasas un metāla materiāliem korpusā un pamatnē ir tehniski otrreizēji pārstrādājami;

e) ja ir nepieciešami marķējumi, tie ir viegli atdalāmi vai integrēti;

f) plastmasas daļas: — nesatur ar nodomu pievienotu svinu vai kadmiju, — ir no viena polimēra vai saderīgiem polimēriem, izņemot apvāku, kas sastāv ne vairāk kā no divu veidu polimēriem, kuri ir atdalāmi un nav noklāti, piemēram, ar krāsu, — nesatur metāliskus ieliktņus, ko nevar noņemt viena persona, izmantojot vienkāršus instrumentus.

g) plastmasas daļas nesatur polibromdifenila (PBB) vai polibromētu difenilētera (PBDE) liesmas slāpētājus, kas uzskaitīti Eiropas Parlamenta un Padomes Direktīvas 2002/95/EK 4. pantā ( 6 ). Šī prasība ņem vērā turpmākos pielāgojumus un grozījumus, kas veikti šajā direktīvā attiecībā uz deka-BDE izmantošanu. Plastmasas daļas nesatur hlorparafīna liesmas slāpētājus ar virknes garumu 10-17 oglekļa atomi, un hlora saturs nav lielāks par 50 % no svara (CAS Nr. 85535-84-8 un CAS Nr. 85535-85-9). Pretendents kompetentajai iestādei deklarē atbilstību šai prasībai;

h) plastmasas daļas, kas smagākas par 25 gramiem, nesatur liesmas slāpētājas vielas vai preparātus, kam ekomarķējuma piemērošanas laikā piemērots kāds no riska apzīmējumiem: Bīstami veselībai: R45 (kancerogēna viela), R46 (var radīt pārmantojamus ģenētiskus defektus), R60 (var kaitēt reproduktīvajām spējām), R61 (var kaitēt augļa attīstībai). Bīstami videi: R50 (ļoti toksisks ūdens organismiem), R50/R53 (ļoti toksisks ūdens organismiem, var radīt ilglaicīgu negatīvu ietekmi ūdens vidē), R51/R53 (toksisks ūdens organismiem, var radīt ilglaicīgu negatīvu ietekmi ūdens vidē), kā noteikts Padomes Direktīvā 67/548/EEK ( 7 );

i) plastmasas daļām ir pastāvīgs marķējums, pēc kā identificē materiālu saskaņā ar ISO 11469:2000. Šis kritērijs neattiecas uz ekstrudētu plastmasu un plakano displeju gaismas vadiem.

j) Baterijas nesatur vairāk par 0,0001 % dzīvsudraba, 0,001 % kadmija vai 0,01 % svina no baterijas svara.

Pretendents deklarē ražojumu atbilstību šīm prasībām un iesniedz demontāžu apliecinošā ziņojuma eksemplāru kompetentajai iestādei, kas izskata pieteikumu.

Attiecībā uz 6(h) kritēriju, gadījumā, ja izmantoti liesmas slāpētāji, tiem nedrīkst būt piešķirts kāds no iepriekš minētajiem apzīmējumiem, tāpat tie nedrīkst būt minēti Direktīvas 67/548/EEK 1. pielikumā vai tās turpmākajos grozījumos attiecībā uz bīstamo vielu klasifikāciju, iepakojumu un marķējumu. Šī prasība neattiecas uz liesmas slāpētājiem, kas piemērošanas laikā maina savas ķīmiskās īpašības uz klasifikāciju, kas vairs neatbilst kādam no iepriekšminētajiem brīdinājumiem par risku un ja mazāk kā 0,1 % liesmas slāpētāja konkrētajā daļā paliek tādā pašā formā, kā pirms piemērošanas. Jebkuri liesmas slāpētāji, ko izmanto plastmasas daļās >25g, ir jānorāda pieteikuma dokumentācijā, uzrādot to nosaukumu un CAS numuru.

7. Norādījumi lietotājam

Ražojumu pārdod ar atbilstošiem norādījumiem lietotājam, kuros sniegti padomi par ražojuma pareizu izmantošanu attiecībā uz vidi, un jo īpaši:

a) ieteikumus par enerģijas taupīšanas funkciju izmantošanu, tostarp informāciju, ka šo funkciju atcelšana var radīt lielāku enerģijas patēriņu un tā palielināt ekspluatācijas izmaksas;

b) informāciju, ka no strāvas tīkla ņemto enerģiju var samazināt līdz nullei, ja datoru atvieno no tīkla vai ja sienas kontaktu izslēdz;

c) informāciju par rezerves daļu pieejamību. Ja patērētājam ir lietderīgi modernizēt vai nomainīt sastāvdaļas, sniedz informāciju par pareizajām procedūrām;

d) informāciju par faktu, ka ražojums ir projektēts tā, lai nodrošinātu daļu pareizu atkārtotu izmantošanu un otrreizēju pārstrādi, un ka to nevajadzētu izmest;

e) padomu, kā patērētājs var izmantot ražotāja atpakaļnodošanas piedāvājumu;

f) informāciju par to, kā pareizi izmantot WLAN kartes, tādējādi samazinot drošības apdraudējuma iespējamību;

g) informāciju, ka ražojumam ir piešķirts Kopienas ekomarķējums ar īsu paskaidrojumu, ko tas nozīmē, kā arī norādi, ka plašāka informācija par ekomarķējumu ir atrodama tīmekļa vietnē: http://europa.eu.int/ecolabel.

Pretendents deklarē ražojuma atbilstību šīm prasībām un iesniedz lietošanas norādījumu eksemplāru kompetentajai iestādei, kas izskata pieteikumu.

8. Iepakojums

Iepakojumam jāatbilst šādām prasībām:

a) visām iepakojuma sastāvdaļām ir jābūt viegli atdalāmām atsevišķos materiālos (ar rokām), lai veicinātu otrreizēju pārstrādi;

b) ja izmantots kartona iepakojums, tā sastāvā jābūt vismaz 80 % otrreizēji pārstrādāta materiāla.

Novērtēšana un pārbaude: pretendentam jādeklarē atbilstība šai prasībai un jāiesniedz iepakojuma paraugs(-i) kompetentajai iestādei kā daļa no pieteikuma.

9. Informācija uz ekomarķējuma

Ekomarķējuma 2. ailē iekļauj šādu informāciju:

— samazināts enerģijas patēriņš,

— izstrādāts, lai atvieglotu otrreizēju pārstrādi,

— samazināts trokšņa līmenis.

Pretendents kompetentajai iestādei deklarē ražojuma atbilstību šai prasībai un iesniedz ekomarķējuma eksemplāru, kuru pievieno iepakojumam un/vai ražojumam un/vai pavadošajai dokumentācijai.